廿世紀嘅數碼電腦其中一個特性係容錯性低過人腦好多，例如想像家陣有個人畫緊個蘋果，佢畫工唔係咁好，畫到個蘋果歪咗，如果佢歪得唔係咁犀利，睇嘅人依然有能力知佢畫緊嘅係蘋果，但攞一部廿世紀嘅數碼電腦，只要個輸入多咗或者少咗個 0 或者 1，部電腦就經已完全搞唔掂－人腦有能力容許輸入有錯誤，而廿世紀嘅數碼電腦缺乏呢種能力。